# data[].attributes.body
Dekonstruktive, poststrukturelle og posthumane forskningstilnærminger bygger bl.a. på forskningstradisjoner innen antropologiske, psykoanalytiske, lingvistiske, kvantefysiske og teknologiske studier. Forskerne gjør lesninger av hvordan forhold som kulturer, materialiteter, språk, begjær og subjektiviteter spiller sammen (Rhedding-Jones, 2005). Innen småbarnspedagogikken kan forskning hvor materielle og tekstuelle sider ved barns uttrykk og barnehagens fysiske miljø og praksis fremheves og dekonstrueres, være eksempler.

# data[].attributes.body
Kritiske forskningstilnærminger bygger bl.a. på forskningstradisjoner innen Marxistiske, fortolkende og psykoanalytiske studier og søker å skape større innsikt i ulike saker/tema med det formål å forbedre marginaliserte menneskers vilkår eller frigjøre mennesker fra andres illegitime makt (Rhedding-Jones, 2005). Innen småbarnspedaogikken kan aksjonsforskning for å bedre nye barnehagebarns vilkår i barnehagen være et eksempel på dette.

# data[].attributes.body
Fortolkende forskningstilnærminger bygger bl.a. på forskningstradisjoner innen litteraturstudier og historie og søker å skape innsikt i hvordan mennesker erfarer, oppfatter og fortolker verden (Rhedding-Jones, 2005). Både fenomenologisk og hermeneutisk forskning kan høre innunder fortolkende tilnærminger. Innen småbarnspedagogikken er finner vi slik forskning for eksempel i studier som studerer barns livsverden og kroppslige væremåter i barnehagen.

# data[].attributes.body
Positivistiske forskningstilnærminger forsøker å legge seg så tett opptil klassiske naturvitenskapelige metoder og forskningsmål som mulig (Rhedding-Jones, 2005). Innen småbarnspedagogikken finner vi slik forskning for eksempel i stresstudier som undersøker cortisolnivåene i barns spytt eller studier som forsøker å predikere (forutse) hvordan det å gå i barnehage vil påvirke barnets framtidige prestasjoner i skole og arbeidsliv.

# data[].attributes.body
1) Hvilke tilnærminger til forskning preger DYB-pensumet? Let etter ulike forskningstilnærminger i pensumlitteraturen og legg inn sitater fra pensum (og referanse med sidehenvisning i parentes) i kommentarfeltet under hver av de fire forskningstilnærmingene.

2) Hvilke tilnærminger til forskning finner dere i forskningsoversikten til Bjørnestad og Pramling Samuelsson (2013)? Se spesielt på oversikten over doktoravhandlinger (begynner på s. 89) og skriv dem inn i kommentarfeltet under hver av de fire forskningstilnærmingene (minimum forskerens navn og avhandlingens tittel).
https://www.regjeringen.no/globalassets/upload/kd/vedlegg/barnehager/rapporter20og20planer/forskning

3)
a. Hvilke viktige tenkere (filosofer, utviklingspsykologer osv.) finner dere i DYB-pensumet? Let i pensumlitteraturen og legg inn sitater fra pensum i kommentarfeltet under hver av tenkerne. For at det skal bli lett for de andre studentene å skjønne hvor sitatet er hentet fra, legg inn referanse, for eksempel slik: I boka/artikkelen "Tilknytningsbaserte barnehager" skriver Gerd Abrahamsen "..." (s. 77).
b. Hvilke viktige begreper fra disse tenkerne finner dere i pensumlitteraturen? Legg inn begrepet og en kort definisjon (husk referanse) i kommentarfeltet.

NB: Si fra hvis dere finner tenkere jeg har glemt å legge inn her.